procesaur/Wiki.bg huggingface dataset:
Бридж с Модерен Акол

1 Увод
Акол е една от най-популярните системи в света. Името и произлиза от улица "Акол" в Лондон, където се е намирал клубът, в който системата се е зародила през средата на 30-те. В българския език системата понякога (погрешно) е наричана "Ейкъл", но правилна фонетична транскрипция би била "акъл", с ударение на първата сричка. В бридж средите в България, все пак, е станала популярна под името Акол, с ударение на втората сричка.
В тази книга ще се запознаем със системата Модерен Бенджаминизиран Акол, която малко се отличава от обикновения (или класически) Акол. Разликите са малко, но я правят по-агресивна и по-интересна. Системата Модерен Акол се отличава от Модерния Бенджаминизиран Акол, с това че има различно значение на обявите 2♣ и 2. Разликите между МБА и МА ще бъдат описани по-подробно в течение на книгата.
2 Резюме
Ето накъсо характеристиките на системата:
* Слаб без коз: 1БК е 12-14 точки
* Трансфери след 1БК
* Откриване с четворни мажори
* Слаби 2 в мажор
* Силни 2♣ и 2
Изцяло или частично използвани конвенции:
* Стеймън (Stayman)
* Барон (Baron)
* Огюст (Ogust)
* Римски Блекууд с контроли (RKCB)
* Лебензол (lebensohl)
* Майкълс (Michaels)
* Необикновен без коз (UNT)
* Ланди (Landy)
3 Съдържание
''Секция А: Анонсиране без намеси''# Балансирани ръце
## /Резюме на балансираните ръце/
## /Откриване 1БК/
## /Балансирани ръце с 15-19 точки/
## /Откриване 2БК/
## /Откриване 2 в минор/
# Небалансирани ръце
## /Откриване 1 в цвят/
### /Положителни отговори/
### /Отговори в друг цвят/
### /Отговори в без коз/
### /Вторият анонс на откриващия/
### /Вторият анонс на отговарящия/
## /Силни откривания/
## /След намерен фит/
## /Шлемови обяви/
## /Баражи и слаби-2/
''Секция Б: Справяне с намеси''# /Действия след намеса на откриване в цвят/
# /Действия след намеси на 1БК/
''Секция В: Защитно анонсиране''# /Намеси в цвят/
# /Намеса с без коз след откриване в цвят/
# /Контри/
# /Намеси след 1БК/
# /Справяне с баражни откривания и намеси/
# /Бикольорни намеси/
# /Обобщение на контрите/
# /Защита срещу конкретни системи/
''Секция Г: Разиграване''# /Атаки/
# /Сигнали/
# /Чистения/
''Секция Д: Примери''# /Примери за анонсиране/
# /Примери за разиграване/
Бридж с Модерен Акол/Справяне с баражни откривания и намеси

1 Баражни откривания на опонентите
Баражът ефективно лишава вашата страна от пространство, в което да изследвате най-добрия си договор. Тъй като ви принуждава да анонсирате на трето или четвърто ниво, за да се намесите в цвят трябва да сте малко по-силни, отколкото за обикновено откриване от 1. Все пак, тъй като опонентът е слаб и къс в другите цветове, има голяма вероятност партньорът ви да има полезни карти. Ето няколко основни насоки за справяне с баражни откривания:
* Приемете че партньорът ви има поне 7 точки (Той, естествено, трябва да е наясно, че сте приели това)
* Намесете се в цвят със шесторен цвят или отличен петорен и точки за откриване
* Контрирайте на всяка ръка, с която бихте открили и подкрепа в другите цветове (или поне във всички необявени мажори)
* Обявете 3БК на всяка ръка, с която бихте се намесили с 1БК върху 1 в цвят.
* Ако имате силна ръка с поне 8 взятки, директно обявете манш, за да смъкнете напрежението от партньора си
Ако баражът е на четвърто ниво, партньорът ви трябва по-сериозно да се замисли, дали да не остави контрата ви.
2 Баражни намеси на опонентите
Ако опонентите ви се намесят с бараж, правилата за отговор важат. Контрата ще покаже подкрепа във всеки необявен мажор, смяната на цвета ще покаже 6+ карти в цвета, обяви в без коз са 10+ точки.
Бридж с Модерен Акол/Отговори в друг цвят

За да отговорите на първо ниво са достатъчни 6 точки. За да отговорите на второ трябват поне 9 точки. И в двата случая няма горна граница. Смяната на цвета е задължително рунд форсинг (с изключение на случаите, в които отговарящия е започнал с пас).
Смяна на цвета в най-ниското възможно ниво показва четворен цвят, с изключение на случая 1♠–2, което гарантира 5+ карти в купа.
1 Избор на новия цвят
С два петорни цвята изберете този с по-висок ранг, за да може да покажете и двата най-икономично. С два четворни изберете този с по-нисък ранг (сиреч този, чието споменаване, ще отнеме най-малко пространство). Ако партньорът ви не обяви вашия втори четворен цвят, приемете, че нямате фит там и продължете в без коз.
С цветове с различна дължина, обявете първо по-дългия, освен ако ръката ви не е прекалено слаба, за да говорите на второ ниво. С по-малко от 13 точки е за препоръчване да покажете четворен мажор на първо ниво, отколкото петорен минор на второ. Ако обявите първо петорния минор а после четворния мажор (ревърс на отговарящия) правите форсинг до манш.
2 Скок в нов цвят
Манш-форсинг. Показва 16+ точки (или малко по-малко с много добро разпределение) и в повечето случаи петорен цвят. Използва се в четири случая:
* Един много силен цвят с 6+ карти, за да е възможно да бъде повторен на по-високо ниво
* Цвят с 5+ карти и 3 карти в цвета на партньора. Тогава подкрепа на партньора ще е възможна ако той удължи цвета си.
* Цвят с 5+ карти и балансирано разпределение в неспоменатите два цвята. Тогава следващия анонс ще е в без коз
* Цвят марионетка. Това се използва когато имате много силна подкрепа в цвета на вашия партньор и скокът е само за да покаже точките ви. В този случай обявете цвета на партньора си веднага след следващия му анонс.
Българско-шведски разговорник/Граматика/Числителни имена

, основна форма, бройна форма, в субстантив
0, noll
1, en / ett, första / 1:a, en etta 1
2, två, andra / 2:a, en tvåa 1
3, tre, tredje / 3:e, en trea 1
4, fyra, fjärde / 4:e, en fyra 1
5, fem, femte / 5:e, en femma 1
6, sex, sjätte, en sexa 1
7, sju, sjunde, en sjua 1
8, åtta, åttonde, en åtta 1
9, nio, nionde, en nia 1
10, tio, tionde, en tia 1
11, elva, elfte
12, tolv, tolfte
13, tretton, trettonde
14, fjorton, fjortonde
15, femton, femtonde
16, sexton, sextonde
17, sjutton, sjuttonde
18, arton / aderton, artonde / adertonde
19, nitton, nittonde
20, tjugo, tjugonde
21, tjugoen / tjugoett, tjugoförsta
22, tjugotvå, tjugoandra
23, tjugotre, tjugotredje
30, trettio, trettionde
40, fyrtio, fyrtionde
50, femtio, femtionde
60, sextio, sextionde
70, sjuttio, sjuttionde
80, åttio, åttionde
90, nittio, nittionde
100, (ett) hundra, hundrade
111, hundraelva, hundraelfte
123, hundratjugotre, hundratjugotredje
200, tvåhundra, tvåhundrade
1000, (ett) tusen, tusende
10000, tiotusen, tiotusende
100000, hundratusen, hundratusende
1000000, en miljon, miljonte
1000000000, en miljard, miljarde
en:Swedish
de:Schwedisch
fr:Suédois
fi:Ruotsin kieli
is:Sænska
nl:Zweeds
he:שוודית
Бридж с Модерен Акол/Балансирани ръце с 15-19 точки

Открийте с 1 в поне четворен цвят и обявете без коз в следващия рунд.
* С 15-16 точки обявете без коз на най-ниското възможно ниво.
* Със 17-18 точки обявете без коз със скок.
* С 19 точки обявете 3БК, дори и отговорът от партньора ви да е бил на първо ниво.
1 Продължения от отговарящия
* Връщане в 2 от цвета на откриващия след 1БК показва слаба и небалансирана ръка, с подкрепа от 3 карти в цвета. Тъй като ръката е небалансирана, има опасност от много вътрешни при игра на без коз и отговарящия препоръчва игра в мисфит 4-3.
* 3 в цвета на откриващия, показва 3 карти в него, петорен цвят на отговарящия и покана за манш
* 2БК показва слаба и балансирана ръка без петорен цвят и е стоп.
* 3БК показва 10-14 точки (след 1БК) или 9-13 (след скок в 2БК) с балансирана ръка, без петорен цвят и е стоп.
* Повтаряне на цвета отговарящия е слаба ръка с шесторен цвят. Стоп.
* Скок в цвета на отговарящия, показва шесторен цвят и покана за манш
* Трети цвят на второ ниво, който не е ревърс, показа 5-4 в тези два цвята и слаба ръка
* Ревърс в трети цвят на второ ниво, или цвят на трето ниво е рунд форсинг и показва 5-4 в тези два цвята. Понякога цветът може да е троен и да е казан само за да се потърси подкрепа за фит 5-3 в първия цвят.
2 Примери
Държите тази ръка:
:♠ AJ743
: 43
: Q32
:♣ K93
*След 1–1♠-1БК, обявете 3. Това показва тройно каро у вас, петорна пика и покана за манш в без коз или пики.
*След 1–1♠-1БК, обявете 3♣. Това лъже партньора ви, че имате четворна трефа, но ви помага да намерите потенциален фит 5-3 в пика.
*Обявявайте по същия начин и ако партньорът ви скочи в 2БК. Анонсите ви ще имат същия смисъл.
Бридж с Модерен Акол/Отговори в без коз

Отговор в без коз е лимит бид, описващ ръка в определен интервал от точки.
* 1БК показва 6-9 т.
* 2БК показва 10-12 т.
Забележете че 3БК не е натурален отговор на 1 в цвят, тъй като смисълът му е пудинг рейз.
Избягвайте да казвате 2БК директно на 1 в цвят, освен ако ръката ви не е абсолютно балансирана със стопери в необявените цветове. Ако можете винаги предпочитайте да отговорите в мажор на първо ниво и тогава да продължите с без коз, ако още има смисъл и точките ви го позволяват.
1БК може да се нарече "обиращ отговор", когато няма никакъв друг подходящ. За да кажете 1БК на 1 в цвят не е необходимо ръката ви да е балансирана, а просто с нея да не може да се говори на второ ниво.
Само и единствено върху 1♣, 1БК показва балансирана ръка с 8-10 точки и липса на четворен мажор. С 6-7 точки обявете 1 или 2♣, в зависимост от минора, който имате.
Бридж с Модерен Акол/Положителни отговори

Подкрепете фит във мажорите, ако имате 4+ в цвета. Ако видите фит в минорите, но имате мажор с 4 или повече карти, първо обявете мажора и, ако там не намерите фит, подкрепете партньора си в минорите или без коз. За да обявявате над 3БК в минорите е необходимо много добро разпределение. Вдигане на нивото в минор обикновено е базирано на точки (6-9 за второ и 10-12 за трето) и приканва към игра на без коз.
1 Проста подкрепа
Проста подкрепа в цвета на партньора е вдигане на нивото в неговия цвят.
* Вдигнете до второ ниво с 6-9 точки и относително балансирана ръка
* Вдигнете до трето ниво с 10-12 точки и относително балансирана ръка
* Вдигнете до четвърто ниво с 0-10 и небалансирана ръка
Колкото по-небалансирана е ръката ви, толкова по-малко точки са необходими да вдигнете до четвърто ниво, за да попречите на опонентите ви да се разберат и намерят техен манш. С повече точки предпочитайте пудинг и сплинтери. Директно вдигане в четвърто ниво е слабо.
2 Пудинг
Пудинг рейз е силна подкрепа на цвят, обявен на първо ниво с 3БК. Показва относително балансирана ръка, 4+ в цвета и 13-16 точки. Обърнете внимание че 3БК не е натурален отговор на 1 в цвят.
Не правете пудинг ако имате сек или шикан. Предпочитайте сплинтери. Имайте предвид, че ако партньора ви е също балансиран, с 12-16 точки и добри карти за без коз, може да предпочете да остане на 3БК и да пасува. Това е особено вярно, ако е открил с минор.
3 Сплинтери
Сплинтер е силна подкрепа на цвят обявен на първо ниво, показваща сек или шикан в друг цвят и 4+ карти в първия. Прави се с двоен скок в другия цвят. На 1♠, сплинтери са 4♣, 4 и 4. На 1 сплинтери са 3♠, 4♣ и 4 и т.н.
Правете сплинтери с 11-15 точки. Ако имате повече премахвате ценно място за разговор между вас и партньора ви.
4 Много силна подкрепа
С 16+ точки и подкрепа в цвета, когато вероятността за шлем е голяма, първо направете скок в друг цвят и тогава подкрепете партньора си.
Бридж с Модерен Акол/Бикольорни намеси

Бикольорните намеси са начин да обявите 10+ карти в два цвята, с разпределение поне 5-5, с условни намеси на откриване 1 в цвят.
1 Майкълс кю-бид
Майкълс кю-бид (Michaels cue-bid) е повтаряне на цвета, с който опонентите са открили. Това трябва да стане задължително с първия ви анонс. Ако кю-бидирате в цвета на опонентите и това не е първият ви анонс, ще значи друго. Най-често срещаният случай за използване на Майкълс е от втора позиция, непосредствено след откриване на опонентите ви.
Майкълс няма горна граница на точките, но на колкото по-високо ниво го правите, толкова повече трябва да са те. С хубаво разпределение можете да правите Майкълс на второ ниво с 8+ точки. Все пак важно е, ако точките ви са малко, те да са предимно (или изцяло) в двата ви цвята. Не правете Майкълс, ако един от цветовете ви няма никакви оньори.
* Майкълс върху минор, показва двата мажора
* Майкълс върху мажор, показва другия мажор и един от минорите
1.1 Отговори на Майкълс
Ако сте много слаб и не можете да пропасувате кю-бида, защото преди вас няма никаква намеса, обявете един от двата цвята на най-ниското възможно ниво. Ако единия цвят не е ясен, предпочитайте да подкрепите мажора с 3 карти, вместо да търсите фит 5-4 в минорите.
В мажор
* Без коз на най-ниското възможно ниво пита за минора.
* Кю-бид в цвета на опонентите показва разпределение със сек или шикан в този цвят и поне три карти във всеки друг.
В минор или след като и двата цвята станат ясни
* Още един кю-бид в цвета на опонентите показва интерес за манш (или повече) и равна дължина от поне 3 карти в двата цвята.
* Анонс в без коз показва слаба ръка със стопери в другите два цвята и обикновено е стоп.
* Един от двата на най-ниско ниво показва слаба ръка с предпочитания за този цвят.
* Скок в един от двата цвята е форсинг.
* Анонс в четвъртия цвят показва 7+ карти (или 6 отлични) и секове или шикани в цветовете от бикольора. Това обикновено е стоп.
2 Необикновен без коз
Необикновения без коз (UNT) е бикольор и се обявява с 2БК върху едно в цвят или с 3БК върху силни две (без коз върху баражна обява показва 16-18 точки) и се прави само и единствено от втора позиция в обявяването.
* НБК върху минор показва купи и другия минор
* НБК върху мажор показва минорите
2.1 Отговори на НБК
* Пас показва стопери в цвета на опонента и липса на интерес за игра на коз.
* 3БК показва силна ръка със стопери в цвета на опонентите.
* Цвят на най-ниското възможно ниво показва слаба ръка с предпочитания за този цвят.
* Скок в един от двата цвята е форсинг.
* Кю-бид в цвета на опонентите показва много силна ръка с отлично разпределение и интерес за шлем.
* Анонс в четвъртия цвят показва 7+ карти (или 6 отлични) и секове или шикани в цветовете от бикольора. Това обикновено е стоп.
Бридж с Модерен Акол/Откриване 1 в цвят

Всички откриващи ръце с по-малко от 20 точки, непокрити от ''секция А'' откриват с 1 в цвят.
1 Цвят за откриване
Ако една ръка е неподходяща за откриване 1БК изберете цвета, в който да откриете по следния начин:
* От два цвята с различна дължина, открийте с по-дългия
* От два цвята с еднаква дължина изберете този с по-висок ранг, с изключение на два случая
** когато имате точно 4 пики и 4 купи. Тогава открийте 1.
** когато имате еднакъв брой карти, 5 или повече в трефи и пики, открийте с 1♣.
* С разпределение 4-4-4-1 и червен сек открийте в цвета по ранг точно под сека (със сек купа открийте 1, а със сек каро открийте 1♣)
* С разпределение 4-4-4-1 и черен сек открийте със средния от четирите останали цвята (със сек пика открийте 1, а със сек трефа открийте 1)
2 Точки за откриване
* Може да се открива на всяка ръка с 12+ точки (Понякога с лоши цветове и разпределение 4-4-4-1 с 12 или даже 13 точки може да пасувате).
* С 9-11 точки, използвайте ''правилото на 20-те''. Добавете броя карти в двата си най-дълги цвята към точките в ръката си. Ако сумата е 20 или повече и повечето от точките ви са в тези два цвята, откривайте.
* С ръце на границата на откриването взимайте предвид качеството на цветовете и средните карти (8-9-10).
3 Горна граница на откриване 1 в цвят
Нормалната горна граница е 20 точки, но понякога дистрибуцията в ръката, може да направи много точки неподходящи за по-силно откриване.
Например:
:♠ AK75
: 6
: AQ96
:♣ AKJ3
Лошият сек прави ръката неподходяща за откриване 2БК. Липсата на петорен цвят я прави неподходяща за 2♣. Открийте с 1 и ако партньорът ви пасува и останете на тази игра, едва ли ще сте изпуснали нещо особено. Ако партньорът ви отговори, направете манш-форсинг.
Бридж с Модерен Акол/Откриване 2БК

Откривайте 2БК на всички балансирани ръце с 20-22 точки. Петорен мажор е приемлив. 2БК понякога може и да е добър избор за леко небалансирани ръце, например разпределение 5-4-2-2 (включително и такива със сек поп или асо).
Отговаряйте на 2БК, ако имате поне 5 точки (може и по-малко със добро разпределение). Всеки отговор на 2БК е манш фодд рсинг.
1 Отговори с балансирана ръка
0-4 т., Пасувайте
5-10 т., Обявете 3БК. Партньорът ви трябва да пасува.
11-12 т., Проверете дали имате шлем с Барон.
13-14 т., Обявете малък шлем. Или кажете 6БК, или проверете фит със Стеймън или Барон
15-16 т., Направете барон Барон и след това директно вдигнете до 6БК ако партньорът ви е минимален и 7БК, ако е максимален.
17+ т., Обявете 7БК
2 Конвенция Стеймън
Подобно на 2♣ върху 1БК, 3♣ върху 2БК изследва възможностите за 4-4 фит мажорите. И пак по същия начин:
* 3 показва липса на четворен мажор
* 3 показва 4 купи с възможност да има и 4 пики
* 3♠ показва 4 пики и изключва възможността да има 4 купи
След липса на четворен мажор, показана с 3, отговарящият може да продължи с:
* 3/♠ - показва 5 в този мажор и 4 в другия. Откриващият назначава манш в цвят, ако има 5-3 фит или в без коз, ако няма.
* 3БК - няма повече интерес. Подразбира се че има четворен мажор, който не е обявил.
3 Трансфери в червените цветове
"Червен" цвят върху 2БК е трансфер, както и върху 1БК.
След като откриващият обяви трансферирания цвят, възможностите за отговарящия са следните:
* Нов цвят - 5-4 в първия и втория. Форсинг.
* 3БК - 5 в цвета и сравнително балансиран. Предлага на откриващия да избере манш между цвета и без коз
* 4 в цвета - Стоп. Показва 6+ карти.
Прекъсвания на трансфера могат да бъдат използвани от откриващия, когато ръката му е много подобрена от трансфера, така че маншът изглежда доста вероятен, даже и с иначе много лоша ръка от отговарящия. Прекъсване се прави със скок в цвета на трансфера. 2БК – 3 – 4 (и аналогично 2БК – 3 – 4♠) показва 4 карти цвета и подканва отговарящия да назначи манш с точки близки до максимума.
4 Конвенция Барон
Анонс от 3♠ върху 2БК е условна обява, която показва балансирана ръка със интерес за шлем (поне 10+ точки). Използва се за да провери дали откриващият е максимален или минимален и да намери потенциален фит 4-4.
Откриващия отговаря:
* 3БК с минимално откриване.
* Цветът от най-нисък ранг, в който има поне 4 карти, ако е открил с максимален 2БК.
Отговарящият продължава:
* Пас на 3БК, без повече интерес за шлем.
* Да обяви свой четворен цвят на четвърто ниво в търсене на фит.
* Да обяви цвят на пето ниво, което показва фит в цвета на откриващия и туз в цвета на пето ниво.
* Да обяви 4БК, което е стоп и без повече интерес за фит.
5 Отговори 4 в минор
Показват шесторен цвят и интерес за шлем. Откриващият отказва шлем 4БК, което е натурално.
6 Отговори 4 мажор
Показва шесторен цвят и интерес за шлем, но не е форсинг. Тук 4БК от откриващия е Блекууд.
7 Отговор 4БК
Блекууд - питане за аса.
В такъв вид анонс отговарящият обикновено има много дълъг и стабилен цвят и има нужда от първи контроли за голям или малък шлем.
Бридж с Модерен Акол/Силни откривания

Силните откривания в Бенджаминизирания Акол са две - 2♣ и 2.
:Внимание!
:Силни откривания 2♣ и 2, или така наречената конвенция Бенджамин не са характерни за Акол. В стандартния Акол всички откривания с 2 са силни. В модерния Акол само откриване от 2♣ е силно. Разберете се с партньора си за силните откривания.
1 Откриване 2♣
Показва едно от следните неща:
* 23-24 точки и балансирана ръка.
* 20-22 и един солиден поне петорен цвят
* Много силна ръка с два солидни цвята
Алтернативен начин за оценка дали ръката е за откриване 2♣, е ако само от вашите карти маншът на 1 или 1.5 ръце ("половин ръка" предполага такава, която при успешен импас или експас, ще бъде направена).
Откриването е рунд-форсинг, но не е манш-форсинг.
2.1 Отговори
2 е негативен отговор и показва по-малко от 8 точки
2 и 2♠ показват петорен цвят и поне 5 точки
2БК показва балансирано разпределение и поне 8 точки
2 Откриване 2
Показва едно от следните неща:
* 25+ точки и балансирано разпределение
* 23+ точки и небалансирано разпределение
Откриването е манш-форсинг и нито една от двете страни не може да пасува преди стигане на манш.
2.1 Отговори
2 и 2♠ показват поне 5 карти в цвета. Точките не са определени.
2БК показва липса на петорен мажор, липса на шесторен минор и по-малко от 6 точки.
3♣ и 3 показват поне 6 карти в цвета. Точките не са определени.
3БК показва липса на петорен мажор, липса на шесторен минор и поне 6 точки.
Бридж с Модерен Акол/Вторият анонс на откриващия

Откриващият има една главна задача за да определи втория си анонс и тя е да класифицира силата на ръката си:
* Ръце с 12-15 точки са слаби
* Ръце с 16-18 точки са средни
* Ръце с 19-20 точки са силни
Ако разпределението на откриващия е балансирано той ще продължи с без коз по описания вече начин, така че анонсирането на втори цвят гарантира 5+ карти в първия, с изключение на редкия случай с разпределение 4-4-4-1, който обикновено може да се познае по обявяваните цветове.
1 Възможности при слаби ръце
* Да подкрепи мажора на партньора си с 4+ карти в него (при липса на по-добър вариант, даже и с три)
* Да обяви нов цвят на най-ниското възможно ниво без ревърс, показвайки 4+ карти в цвета
* Да повтори собствения си цвят.
2 Възможности при силни и средни ръце
* Скок в собствения му цвят показва добър цвят с 6+ карти и 16-18 точки. (Върху отговор на първо ниво, не е форсинг, но върху отговор на второ е манш форсинг). Ако ръката ви е още по-силна откриване в 2♣ или може би даже 2 би било по-подходящо изначално.
* Скок в цвета на партньора - подкрепа с 4+ карти и 16-18 точки (или по-слаб с по-добро разпределение). Не е форсинг.
* Скок в нов цвят - най-силната възможност - 4+ карти в цвета и, ако е в отговор на анонс първо ниво, показва 19+ точки, ако е в отговор на анонс от второ ниво показва 16-20 точки.
* Ревърс в нов цвят - 4+ в цвета, 16+ точки, рунд форсинг.
Ревърс представлява анонс във втори цвят, който изисква от отговарящия да иде на следващото ниво за да може да подкрепи първия цвят (разговор 1-2♣-2♠, например).
След ревърс от откриващия, отговори във второ ниво от отговарящия не са форсинг. Отговори от трето ниво са манш-форсинг. Ревърс, сам по себе си в трето ниво, е манш форсинг.
Бридж с Модерен Акол/Вторият анонс на отговарящия

Ако откриващия обяви трети цвят без ревърс или скок възможностите за отговарящия са следните
1 Слаби ръце (6-9 т.)
* Пас
* Връщане в първия цвят на откриващия на най-ниското възможно ниво. Дубъл в този цвят може да е подходящ, ако няма алтернативи.
* Да обяви 1БК (ако нивото е достатъчно ниско)
* Да повтори собствения си цвят показвайки 6+ карти.
2 Средни ръце (10-12 т.)
* Скок в първия цвят на откриващия с поддръжка от 3 карти
* Да обяви 2БК
* Да вдигне нивото на втория цвят на откриващия, показвайки 4+ карти
* Да скочи в собствения си цвят показвайки 6+ карти
3 Силни ръце (13+ т.)
* Да обяви манш в някой от трите казани до сега цвята.
* Да обяви манш в без коз
* Да обяви четвъртия цвят (Форсинг в четвъртия цвят)
4 Форсинг в четвъртия цвят
Анонс в четвъртия цвят (FSF) е условен и е разпитване за повече информация.
Единственото изключение е разговор 1♣–1–1–1♠, в който 1♠ показва четири пики (но все още е форсинг). В този случай 2♠ би било форсинг четвъртия цвят.
След форсинг в четвъртия цвят възможностите за форсираната страна са следните:
* Минимален анонс в без коз, показвайки стопер в четвъртия цвят.
* Удължаване на някой от собствените си цветове (за да покаже разпределение 5-5 или 6-4 или 6-5).
* Връщане в цвят на другата страна, показвайки поне 2 карти за първи и поне 3 за втори (ако има такъв).
* Обявяване на манш, което е стоп.
Готварска книга: Меденки 2

1 Приготвяне
От всички продукти се замесва средно меко тесто.
І-ви вариант - разточва се средно дебела кора. С чаша се изрзват кръгове. Ако използвате чаши с различен диаметър получавате различни по големина меденки.
ІІ-ри вариант - от тестото късате малки топки, който разплексвате на дланта на едната ръка до желаната дебелина и размер. Можете да направите свои ръчни "авангардни" форми.
Меденките се пекат в намазана с олио тава до зачервяване. Изваждат се от фурната. Оставят се за 1 минута и се отлепят с помощта на нож, лопатка и т.н. от дъното на тавата. Оставят се да изстинат напълно и чак тогава се изсипват в подходящ съд за съхранение или предлагане. Това се прави, защото докато са топли са много крехки и лесно се чупят при изваждането.
Меденките се сервират като дребни сладки към кафе, чай, на Коледа и Нова годинаи т.н.
Бридж с Модерен Акол/Обобщение на контрите

1 Контри
* Всяка контра на анонс в цвят до, и включително, 2♠ е условна
* Контра на бараж, баражна намеса, слабо-2 или намеса със слабо-2 е условна
* Контра на обява в цвят до, и включително 3♠, е условна, ако това е първия анонс, с който контриращият има право да се включи.
* Контра на условна обява показва сила в този цвят (контра на 2♣ стеймън, показва трефи)
* Ако условна обява показва конкретен цвят (например трансфер) повтаряне на този цвят показва еквивалента на контра на натурална обява на този цвят.
* Контра в отговор на контра подканва партньора да избере който и да е от необявените цветове.
* Контра на манш или шлем обявен от опонентите, без ваши намеси, ви кара да намерите необичайна атака.
2 Реконтри
Ако някоя страна направи реконтра, всяка следваща контра от нея е наказателна. Освен ако не направи:
2.1 SOS реконтра
Ако някоя страна е пасувала през цялото време на анонсирането и реконтрира контра на анонс от трето или четвърто ниво, тя показва шикан в цвета и толеранс към всеки друг цвят.
Не правете SOS реконтра, ако партньорът ви е направил бараж. Там той обикновено очаква, че ще бъде контриран. Направете я, ако е бил изкачен на прекалено високо ниво от анонсите на опонентите.
Трябва поне веднъж да сте пасували след анонс на партньора ви, за да бъде ясно, че правите SOS реконтра.
Бридж с Модерен Акол/Шлемови обяви

1 Блекууд
Блекууд е конвенция, която ви позволява да питате партньора си за аса (и евентуално попове), за да намерите игра на шлем. Прави се с 4БК. Обикновено всяко споменаване на 4БК е Блекууд. Случаите, в които то не бива да се разбира така, са специално споменати.
Отговорите на Блекууд са:
* 5♣ - показва 3 или 0 аса
* 5 - показва 4 или 1 аса
* 5 - показва 2 аса
След отговорът за аса, 5БК е разпит за попове, а всеки анонс в цвят е стоп. Броят попове се отговаря по същия начин, но на шесто ниво.
2 Римски Блекууд с контроли
Ако в процесът на разговора, преди използването на Блекууд, фитът е станал ясен, конвенцията се използва по различен начин. В римския Блекууд с контроли (RKCB), се отговаря за 5 ключови карти (контроли) - четирите аса и попът коз. Тогава отговорите са:
* 5♣ - показва 3 или 0 от петте специални карти
* 5 - показва 4 или 1 от специалните карти
* 5 - показва 2 от специалните карти, но не и дама коз
* 5♠ - показва 2 от специалните карти, включително и дама коз
Цвят различен от козовия, на пето ниво, след 5 или 5♣ е разпит за дама коз. Първата стъпка след него показва липса на дамата, а втората наличието и.
5БК е разпит за трите останали попа показващ интерес за голям шлем:
* С нула, обявете козовия цвят на шесто ниво.
* С два или три, обявете 6БК.
* С един, обявете неговия цвят на шесто ниво.
3 Намеси на Блекууд
Въпреки, че се случва рядко, намеса на Блекууд не е нещо невъзможно. Стъпките при намеса са:
* Пас за 3 или 0
* Контра за 4 или 1
* Следващия най-нисък анонс за 2
4 Допълнителни съвети
* Предпочитайте кю-бидите пред Блекууд. Те дават по-точна и ясна информация на по-ниско ниво.
* Не правете Блекууд, ако имате шикан. Няма начин да знаете, дали информацията ви е полезна.
* Не разпитвайте за попове с RKCB ако нямате и петте ключови карти. Даже и да сте сигурни, че имате именно четирите аса, голям шлем с липсващ поп-коз е опасен договор.
* Не разпитвайте за дама коз, ако наличието и няма да ви подтикне да обявите голям шлем. (Може да си го позволите, само ако е възможно да питате за нея с 5, така, че при положителен отговор да можете да питате за попове с 5БК)
Бридж с Модерен Акол/След намерен фит

1 Проверки
След намерен фит на второ ниво обикновено и двамата партньори са слаби и играта в манш, често е изключена. Ако се колебаете за манш имате възможност да го потърсите с анонс-проверка (trial-bid).
Проверка се прави само след намерен фит на второ ниво и представлява обявата на нов цвят на най-ниското възможно ниво. Това е най-слабия цвят на обявилата го страна и показва поне 3 лузера в него.
Отговорите на проверка са:
* Цветът с фит на най-ниско възможно ниво - Няма интерес за по-висока игра от текущата. Стоп.
* Без-коз на най-ниско възможно ниво - Два стопера в цвета и балансирана ръка. Без секове, шикани и петорна подкрепа в цвета на партньора. Другата страна избира манш в без коз или манш в цвета на фита.
* Повтаряне на цвета на проверката - Петорен цвят. Предложение за игра в без коз или смяна на козовия цвят.
* Скок в цвета на фита - Стопер в цвета от проверката, който може и да е сек или шикан.
Ако след намиране на фит на второ ниво искате да покажете по-голяма сила и да кюбидирате за аса, направете скок в нов цвят.
2 Кю-биди
След намиране на фит на по-високо ниво (също така след сплинтер или пудинг рейз) анонс в друг цвят показва асо-или поп в цвета. Ето няколко уточнения:
* Не кюбидирайте поп, ако не сте сигурни че ще бъдете разбрани правилно. Това може да е така по една от следните причини:
** Ако сте сигурни, че партньорът ви държи асото в този цвят.
** Ако сте имали възможност да кюбидирате в този цвят но не сте се възползвали от нея
** Ако сте обявили без коз в процеса на кюбидирането.
* Кюбидирайте винаги на най-ниското възможно ниво. Ако прескочите обявата на някой цвят, значи със сигурност отричате възможността там да имате карта, която би-била кюбидирана
* Не кюбидирайте секове или шикани, освен, ако не сте сигурни, че ще бъдете разбрани правилно. Това може да е така, когато:
** Сте открили със слабо-2, бараж или хазартен 3БК.
** Сте изпуснали две възможности да кюбидирате в цвета.
3 Лъжливи кю-биди
Често по време на кюбидиране едната страна може да се нарече разпитваща. Понякога един или друг цвят не е интересен за нея, а друг е много важен. Тогава тази страна може да кю-бидира така, че информацията за този цвят да е по-трудно достъпна за другата, а тази за интересния цвят да е лесно достъпна. Ако ролята на разпитващ и отговарящ е ясна и това сте вие, не се притеснявайте да лъжете в кю-бидите. Да обявите поп, сек, шикан или даже, например, осмица не е страшно.
Готварска книга: Ябълков сладкиш

Продукти:
1/2 пакетче краве масло,
4 яйца,
1 чаена чаша захар,
1 препълнена чаша брашно,
1 бакпулвер,
1 чаша счукани орехи,
1 чаена чаша настъргани ябълки,
1 ванилия,
1 лъжичка канела,
пудра захар
Начин на приготвяне:
Маслото се разстила върху хартия, поставена в тавичка.
Яйцата се разбиват със захарта, прибавят се брашното, което е пресято два пъти, бакпулверът, орехите, ябълките и ванилията. Сместа се изсипва върху кравето масло. Посипва се с част от орехите. Изпечен се поръсва с пудра захар.
Програмен език Icon

Езъкът за програмиране Icon (на български се чете айкън) е притежава голямо количество функционални възможности и типове данни. Основното предназначение на езика е за анализ на текстове (например за лексичен анализатор).
1 Увод
Icon е проектиран от и е характерен с прецизно обмислен стил. Създаден е от Ralph Griswold, който преди това е проектирал и използвал езиците за програмиране SNOBOL (който притежава 5 вериации в развитието си). SNOBOL е език за програмиране, предназначен почти изцяло за текстообработка, докато Icon има малко по-общо приложение и е с по-добре развита концепция.
Името на езика е с не особено ясен произход, но се знае че няма нищо общо с английската дума Icon. Затова ако трябва да се запише името на езика на български език, то трябва да се запише както се чува фонетично: Айкън.
2 Бърз преглед
Ще изброим в този начален вариант само имената на особености на езика:
- възможност за връщане на резултата "лъжа" почти от всички команди, което влияе на логиката на изпълнение;
- цикли генератори, процедури генератори, co-expression, както и разнообразна функионалност за комбинирането им;
- Сложни типове, като речници, списъци, множества, таблици, записи.
- Сканиране на низове.
- Вградени в езика възможности за debugger функционалности.
Готварска книга: Ябълкови сладкиш

Готварска книга: Рецепти
1 Приготвян
Маслото се разстила върху хартия, поставена в тавичка. Яйцата се разбиват със захарта, прибавят се брашното, което е пресято два пъти, бакпулверът, орехите, ябълките и ванилията. Сместа се изсипва върху кравето масло. Посипва се с част от орехите. Изпечен се поръсва с пудра захар.
Музика

1 Музика
Музика (от гръцки: μουσική, „изкуство на музите“[1]) е вид изкуство, в който средството за изразяване е звукът. Основни елементи на музиката са тонът (който определя мелодията и хармонията), ритъмът (и свързаните с него темпо, размер и артикулация), динамиката, тембърът и текстурата.
Създаването, изпълнението, значимостта и дори определението за музика варира в различните култури, както и в зависимост от социалния контекст. Музиката обхваща както строго организирани композиции (и тяхното представяне пред публика), така и импровизационната музика и дори различни алеаторни форми. Тя може да се раздели на жанрове и поджанрове, но често разграничението и връзките между различните жанрове са трудноопределими, а понякога и спорни.
1.0.1 Социология
Полето на музикалното познание включва много аспекти на музиката, включително и това как тя е възприемана от слушателите.
Човешките индивиди слушат и възприемат музика в най-различни социални ситуации, вариращи от самостоятелно слушане до посещаване на голям концерт. Както концертите могат да бъдат обособени в различни разновидности, така и слушателите посещаващи ги могат да имат различен подход към тях в зависимост от музикалния и личния стил. Съгласно разпространените стереотипи, те могат да бъдат официално облечени, тихо седящи на местата си и наслаждаващи се на изпълнението на класическа музика; да танцуват в дискотеката или клуба, слушайки електронна музика; или пък шумно да викат по време на рок концерт.
Глухите хора могат да възприемат музиката, усещайки вибрациите по своите тела. Най-известният пример за глух музикант е композиторът Лудвиг ван Бетховен, който композира много от своите произведения след като вече напълно е загубил слуха си. Бедржих Сметана, друг класически композитор, развива пълна глухота, когато е на около 50-годишна възраст. В по-ново време Ивелин Глени, нечуваща от 12 годишна, е високо уважавана перкусионистка.
1.0.2 История на музиката
Не е известно кога точно извличането на звуци започва да бъде определяно като изкуство. Още от най-старите паметници на литературата, архитектурата, скулптурата и други се срещат свидетелства за съществуването на музикалното изкуство. Върху египетски барелефи са запазени изображения на арфи, флейти и други музикални инструменти, датиращи отпреди повече от 4000 г. пр.н.е., а в Китай - теоретични трудове отпреди 2000 г. пр.н.е.
2 Цитат:
,,Музиката не е нещо обикновенно! Тя е език на сърцето и лябовта! Музиката се пресъздава с музикални инструменти и с тескт със съпровод! Всеки, всеки ден пее или свири! Да, всеки дори когато е в метрото в автобуса! Навсякъде музиката е с теб и ти не можеш да се оттървеш от нея! ЗАПОМНИ това! “
Орлово перо

Бях дете. Като тичах веднъж по ливадите, намерих едно орлово перо. Голямо, хубаво орлово перо. Кой беше по-честит от мене? Аз го вдигнах високо в ръце и тичах с всичка сила. Струваше ми се, че летя с лекотата на орела.
Станах юноша. Тогава накичих шапката си с това орлово перо и залюбих най-хубавото момиче на света. Кой тогава беше по-честит от мене?
Беден бях, нямах нищо друго освен това орлово перо. И моето любимо момиче ме остави. Бяха й казали, че на света не може да се живее хубаво само с едно орлово перо. Нейната добра женска душа разбра лесно това.
Никой не беше по-злочест от мене.
Аз скрих орловото перо и сърце ми не даваше да го нося вече. В душата ми се засели тъга и с нищо не можах да я разпъдя. Оттогава почнах да виждам, че всички хора страдат като мене и повече от мене.
Защо животът е толкова невесел?
Извадих отново аз орловото перо, но не бях вече нито дете да си играя с него, нито юноша да се накича. Тогава го подострих тънко и си направих от него писалка.
И поисках да напиша нещо весело, но то излезе тъжно.
Готварска книга: Сос от гъби

Запържва се 1 глава лук нарязан на кръгчета с 2 скилидки чесън накълцан в 1 с.л. масло за 5 мин. или до омекване. Залива се с малко бренди да се фламбира. След това се добавя сметана . Оставя се да покъкри за 5 мин. Може да се добави и синьо сирене да се разтопи.
Въздушните сили на България през войните 1912-1945 г.

Въздушните сили на България през войните 1912-1945 г. е изследване от генерал-майор Йордан Миланов за развитието на Въздушните войски на България за този период. Изследването е направено основно в четири части:
* Военното въздухоплаване на България през балканските войни 1912-1913г.
* Военното въздухоплаване на България през Първата световна война 1915-1918 г.
* Въздушните войски на България през Втората световна война (периода на участие на страната ни в Тристранния пакт 1 март 1941 - 4 септември 1945 г.).
* Въздушните войски на България през Втората световна война (Отечествената война 9 септември 1944 - 9 май 1945 г.)
Достоверността на изследването почива върху разгледаните материали от различни източници от периода - Централен военен архив, списания и публикации в чуждестранния печат. Дадени са подробно участия на въздушните съединения по време на военните действия, развитие на авиацията и подготовката на авиационни кадри. Създадени са и обобщени материали под формата на таблици за онагледяване на разглежданата тема.
1 Книгата
* Миланов, Йордан, Въздушните сили на България през войните 1912 - 1945, Издателство "ЕЪР ГРУП 2000", София, 2008, с. 543, ISBN 978-954.752-125-4
Възторжена безпътица

Авторката на Възторжена безпътица е летец от българската авиокомпания "Балкан". Родена в района на Пирин и започнала да се обучава в клубовете на ДОСО, тя разказва за житейския си път на професионален пилот като описва подробно времето, в което се е обучавала по аероклубовете, нейната работа там като инструктор, пилот на селскостопански самолет до командир на Ил-18. Работила с много известни летци професионалисти, тя разказва за съдбата им, за интересни случки и събития от родната авиация и казва много премълчавани до тогава неща за българската гражданска авиация. Особено впечатляват разказите за безотговорните управленчески решения на кадри без опит, но назначавани там само благодарение на партийната си принадлежност към БКП. Разказва за смелото си решение да запознае лично Тодор Живков за гибелната некадърна управленска политика в БГА "Балкан" и неговото внимание и молба - "Напиши всичко това и ми го предай, без да се подписваш".
1 Книгата
* Георгиева, Роза, Възторжена безпътица, Записки на една жена летец, Издателство "Слово", Велико Търново, 1991
Готварска книга:Бяла риба плакия със заливка

Готварска книга: Рецепти
1 Приготвяне
Почистена и нарязана бяла риба се пече на фурна, заедно с много лук, чесън, домати, дафинов лист, бахар, черен пипер, сол и олио. Готовата риба се залива с разлято кисело мляко и яйца и се запича (сервира се студено).
Въздушните на Негово Величество войски, 1935-1945 г.

Въздушните на Негово Величество войски, 1935-1945 г. (част първа) и Въздушните на Негово Величество войски, 1935-1945 г. (част втора) са книги на авторите Иван Бориславов и Румен Кирилов издадени от Издателство "ЕЪР ГРУП 2000" през 2000 година. Известните изследователи на развитието на българската авиация посвещават труда си на 90 - годишнината на българската авиация.
В част първа се разглежда възраждането на българската авиация и подготовка на кадри след унищожаването на българската военна авиация след Ньойския мирен договор. Разказът е илюстриран с много снимков материал. Подготовката на българските летци е предимно на учебни бавноходни самолети, поради контрола от победителите в Световната война. Бойните авиационни части получават бойните си знамена на 27 юни 1937 г. на летище Божурище и това е датата на възкръсването отново на българската военна авиация. В приложението са дадени данни за учебните и бойните самолети от внос и българско производство.
Втората част разглежда периода след включването на България към "Оста" и състоянието на бойната авиация. Въоръжеността на българските военновъздушни сили изостава по отношение на боеспособен въздушен парк по време на започналата Втора световна война. Доставчикът на бойни самолети Полша е разгромена, а Германия трябва да задоволява собствените си потребности от такова въоръжение. Българската изтребителна авиация противопоставя на американските въздушни армади старите двуплощници Авиа 534, немски Месершмит Me 109 и френски Девоатин D520. Оказва се че
''"...безкрайната редица от получавани от чужбина и произвеждани у нас бойни самолети по летищата създават привидност за голяма авиационна мощ. Но това са самолети на вчерашния ден и през 1941 г. България не е готова за въздушна война..."''
Като приложение са дадени данни за самолети постъпили на въоръжение за периода 1940-1945 г.
1 Книги
* Бориславов, Иван, Румен Кирилов, Въздушните на Негово Величество войски, 1935-1945 г. (част първа), Издателство "ЕЪР ГРУП 2000", София, 2000, ISBN 954-759-028-8
* Бориславов, Иван, Румен Кирилов, Въздушните на Негово Величество войски, 1935-1945 г. (част втора), Издателство "ЕЪР ГРУП 2000", София, 2000, ISBN 954-752-034-2
Съответствия

Природата е храм и живите колони
със смътни думи си говорят в този храм;
в гора от символи човек се лута сам,
изпращан от очи, към него благосклонни.
И както сливат се, все по-далеч оттук,
в един бездънен и зловещ кънтеж ехата —
без край като нощта и като светлината, —
тъй съответстват си и мирис, цвят и звук.
Знам чуден мирис — лек, по-нежен от обой,
по-свеж от детска плът, зелен като морава,
но знам и друг — богат и сластно пищен, той
с безкрайните неща несетно ни сродява:
тамянът, мускусът, бензоят са това,
възторгващи духа и всички сетива.
Шарл Бодлер
Спомени летят...

Спомени летят... е книга написана от военния авиатор Владимир Балан с автентично описание на военните действия на българската авиация по време на Първата световна война. Високоинтелигентен, завършил аероинженерство във Виена и израсъл в семейството на академик Александър Теодоров Балан, поручик Балан е пряк участник във въздушните боеве. Той е изпитал както несгодите на войнишкия живот и опасностите, свързани с това, но и раждането на едно ново оръжие - авиацията. Именно чрез първото поколение авиатори прощръпулника на авиацията в България е във военната авиация.
1 Съдържание
1.1 Предговор
''"Воден от желанието на мнозинството български младежи да узнаят нещо из бойния живот на българските летци в Световната война 1915-1918 година, изнасям в хронологичен ред некои от по-интересните епизоди и преживелици, извлечени из дневника ми от войната.''''Всички отделни разкази отговарят напълно на действителността, или са основани на исторически факти, които ще опреснят за бойните ми другари скъпи спомени, а на младото поколение ще покажат, макар и в скромни образи, как българският летец е съзнавал и изпълнявал поставената му тежка задача с нечувано себеотрицание, справяйки се с оскъдните средства срещу десеторно по-мощен противник.''::::::::::::::::::::''Авторът" ''
1.2 Спомени от дневника на Вл. Балан
Разказът започва с първата среща на автора със самолета. През 1909 г. той е ученик в Цариград. Там пристига Луи Блерио със самолета си, за да направи демонстрации пред гражданството. Опитът е неуспешен. Луи Блерио не успява да се издигне достатъчно и катастрофира. Но това, което е видял автора, остава завинаги негова мечта и съдба.
В книгата си описва срещите си с аеропланните командири по това време, описва инциденти и успехите на малобройната въздушна "армия" на България на Южния фронт. В книгата са поместени фотографии и уникални скици негова и на пилоти от това време, които са ''"из прочутата английска сбирка Кокбърн"''.
В книгата е показан и стремежа на българската държава да постави авиацията, обслужването на самолетите и българското самолетостроене на най-високото световно ниво. Той, като добър познавач на немски език и Симеон Петров през годините на войната са командировани в Германия, за да се запознаят с най-добрия опит в това отношение за създаването на модерна авиационна база и ремонтно технически център. Точно въз основа на видяното и придобитото от там като организация и техническо оборудване, е препоръчано, и тук започва изграждането на такава база в Божурище. Макар и забавено развитието на ремонтна база и създаването на българско самолетостроене от края на войната и клаузите в Ньойския договор, това все пак се осъществява след 1926 г. със официалното създаване на Държавната аеропланна работилница - Божурище.
В памет на загиналите авиатори е даден и списък на загиналите авиатори и обстоятелствата, при които това се е случило.
2 Книгата
Балан, Владимир А., Спомени летят ..., Печатница Д. Провадалиев, София, 1939
Морска салата

Готварска книга: Рецепти
Морска салата е една нова салата(източник:) от морски дарове и зеленчуци. Удобна за приготвяне в крайморските населени места.
1 Приготвяне
Вътрешността на мидите се изважда и сварява. Калмарите се почистват, нарязват на парчета и също се сваряват. В същото време се измиват добре и нарязват моркова, краставицата, чушката, чесъна, карфиола, домата и мерудията. Всички те се смесват със сварените вече миди и калмари. Добавят се соевият сос, олиото и оцета. Разбърква се добре преди консумация.
Читалище христо ботев-1905 пловдив

Народно читалище "Христо Ботев-1905" - Пловдив е създадено на 2 октомври 1905 г. На тази дата се свиква учредително събрание и ръководството му е поверено на Никола Дюлгеров - председател, Марин Чомаков - подпредседател, Драган Тодоров - касиер, Васил Гюзелев - секретар, Александър Иванов - библиотекар-домакин. Съветници: Тодор Карагюлев, Иван Краев и Григор Тодоров, а в контролната комисия са избрани: Марин Станчев, Иван Мазито и Ставри Николов. На 16 януари 1906 г. със заповед № 53 на министъра на народното просвещение е утвърден и уставът на читалището.
Проблеми

Проблемите са нещо нормално за нашето общество това е пример за проблем:
Имам с майка ми
април 4, 2014
Аз съм на 15, а гаджето ми е на 18. Заедно сме от няколко месеца и всичко между нас върви просто чудесно. Разбираме се, рядко се караме и той буквално ме гледа сякаш съм неговата малка принцеса. Истината е, че аз не съм толкова по-малка от него, но за майка ми нещата стоят по различен начин. Тя твърди, че той е пълнолетен и затова трябва да го осъди, че се занимава с дете като мен. Аз не съм дете. Живеем в тежки времена, в които всеки пораства малко по-бързо, за да се научи да се оправя сам и да бъде самостоятелен. Смятам, че аз също бързо пораснах. Помагам на родителите си вкъщи, а освен това помагам и в малкия ни семеен бизнес. Най-лошото е, че приятелят ми с нищо не се е издънил пред майка ми. Тя е предубедена и твърди, че той просто не е за мен – само заради възрастта. Не искам да избирам между гаджето и майка си, но ако тя ме накара да направя този избор, то тя е грешната. Това не е правилно и аз няма да избера нея. Тя просто не е права, а оценката й – още по-малко!
Салата ЗДК

1 Салата "ЗДК"
СЪСТАВКИ:
200 г зеле
400 г домати
300 г краставици
20 мл олио
5 г сол/соев сос + оцет(евентуално)
НАЧИН НА ПРИГОТВЯНЕ НА САЛАТАТА:
• Зелето се нарязва на ивици.
• Доматите се нарязват на кръгчета.
• Краставиците - на кубчета, след което тези кубчета се счукват или намачкват, за да омекнат.
• Трите се объркват и се поливат с олио. Добавя се малко сол или соев сос.* По желание хората, които обичат по-кисело може да добавят и оцет, на вкус, разбира се. ** Източници :
1.
2. .